โอบีวัน เคโนบี (ละครโทรทัศน์)

***โอบีวัน เคโนบี***  () เป็นละครชุดโทรทัศน์บันเทิงคดีอวกาศสัญชาติอเมริกา ผลิตโดยลูคัสฟิล์มสำหรับบริการสตรีมมิงดิสนีย์+ ละครชุดนี้เป็นส่วนหนึ่งของแฟรนไชส์ *[[สตาร์ วอร์ส]]* โดยดำเนินเรื่องสิบปีหลังจากการกวาดล้างนิกายเจไดระหว่างเหตุการณ์ในภาพยนตร์ *[[สตาร์ วอร์ส เอพพิโซด 3 ซิธชำระแค้น]]* (ค.ศ. 2005) ละครชุดเรื่องนี้ติดตามอาจารย์เจไดที่ยังมีชีวิตอยู่ชื่อ โอบีวัน เคโนบี ผู้โผล่ออกมาจากการซ่อนตัวเพื่อช่วยเหลือเจ้าหญิงเลอาที่ถูกลักพาตัวไปโดยเหล่าอินควิซิเตอร์ของจักรวรรดิกาแลกติก สิ่งนี้ทำให้เคโนบีต้องต่อสู้กับอดีตลูกศิษย์ของเขา ดาร์ธ เวเดอร์

ยวน แม็คเกรเกอร์ รับบทเป็นตัวละครนำ โดยกลับมารับบทเดิมจาก ''สตาร์ วอร์ส'' ไตรภาคต้น นอกจากนี้ยังมีนักแสดงนำร่วมคนอื่น ๆ ที่กลับมารับบทบาทจากไตรภาคต้น เช่น โจล เอ็ดเกอร์ทอน, บอนนี พีส, จิมมี สมิตส์, เฮย์เดน คริสเตนเซน (เวเดอร์) และเอียน แม็คเดียร์มิด โปรเจ็กต์นี้มีต้นกำเนิดจากการเป็นภาพยนตร์แยกที่เขียนโดยฮอสเซน อามีนี และกำกับโดยสตีเฟน ดาลดรี แต่ได้รับการปรับแก้ใหม่ให้เป็นละครชุดจำกัดหลังจากการล้มเหลวในเรื่องรายได้ของภาพยนตร์เรื่อง ''ฮาน โซโล: ตำนานสตาร์ วอร์ส'' (ค.ศ. 2018) แม็คเกรเกอร์ได้รับการยืนยันว่าเขาจะแสดงในละครชุดนี้ในเดือนสิงหาคม ค.ศ. 2019 และเดโบราห์ ชาวได้รับตำแหน่งให้กำกับตอนทั้งหมดในเดือนต่อมา การผลิตมีกำหนดการเริ่มในเดือนกรกฎาคม ค.ศ. 2020 แต่ละครชุดนี้ถูกสั่งให้หยุดในเดือนมกราคม ค.ศ. 2020 เนื่องจากลูคัสฟิล์มไม่พอใจกับบท โจบี แฮโรลด์ได้รับตำแหนงให้เขียนบทละครชุดนี้ใหม่และทำหน้าที่เป็นผู้อำนวยการผลิตในเดือนเมษายน ค.ศ. 2020 โดยเป็นผู้อำนวยการผลิตร่วมกับชาว, แม็คเกรเกอร์, เคธลีน เคนเนดี และมิเชลล์ เรจวาน การคัดเลือกนักแสดงเพิ่มเติมนั้นเกิดขึ้นในเดือนมีนาคม ค.ศ. 2021 การถ่ายทำเริ่มต้นในเดือนพฤษภาคมปีเดียวกันในลอสแองเจลิส โดยใช้เทคโนโลยีกำแพงวิดีโอของสเตจคราฟต์และเสร็จสิ้นในเดือนกันยายนปีเดียวกัน นาตาลี โฮลต์แต่งเพลงประกอบภาพยนตร์ ในขณะที่จอห์น วิลเลียมส์ ผู้แต่งเพลงประกอบภาพยนตร์ *สตาร์ วอร์ส* ได้เขียนธีมหลักใหม่สำหรับเคโนบีที่วิลเลียม รอสดัดแปลงมาใช้ในหลาย ๆ ฉาก

*โอบีวัน เคโนบี* ฉายรอบปฐมทัศน์ในวันที่ 27 พฤษภาคม ค.ศ. 2022 โดยมีสองตอนแรก อีกสี่ตอนออกฉายทุกสัปดาห์จนถึงวันที่ 22 มิถุนายน โดยทั่วไปละครชุดนี้ได้รับการวิจารณ์เชิงบวกจากนักวิจารณ์ โดยได้รับคำชมจากการแสดงของแม็คเกรเกอร์, ฉากโลดโผน, ธีมหลักใหม่ของจอห์น วิลเลียมส์, การเล่าเรื่องที่ขับเคลื่อนด้วยตัวละคร และน้ำหนักทางอารมณ์ของละครชุด แม้ว่างานเขียนจะได้รับการวิจารณ์ในเชิงลบบ้างก็ตาม นอกจากนี้ละครชุดนี้ยังได้รับรางวัลมากมาย รวมถึงการได้รับรางวัลละครชุดจำกัดยอดเยี่ยมสำหรับสตรีมมิง และนักแสดงรับเชิญยอดเยี่ยมบนโทรทัศน์ (สำหรับคริสเทนเซน) ในงานแซทเทิร์นอวอร์ดสครั้งที่ 47 รวมถึงได้รับการเสนอชื่อเข้าชิงรางวัลละครชุดจำกัดหรือละครชุดรวมเรื่องยอดเยี่ยม ในงานไพรม์ไทม์เอมมีอวอร์ดสครั้งที่ 75

## เรื่องย่อ
ละครชุดนี้เกิดขึ้นหลังจากเหตุการณ์ในภาพยนตร์ *[[สตาร์ วอร์ส เอพพิโซด 3 ซิธชำระแค้น]]* (ค.ศ.2005) ซึ่งนิกายเจไดนั้นถูกกวาดล้างด้วยคำสั่งที่ 66 และลูกศิษย์ของปรมาจารย์เจได โอบีวัน เคโนบี ชื่ออนาคิน สกายวอล์คเกอร์ กลายเป็นซิธลอร์ด ดาร์ธ เวเดอร์ หลังจากที่ซ่อนตัวอยู่บนดาวทาทูอีนต่อไปอีกเป็นระยะเวลาสิบปีและเฝ้าดูลุค ลูกชายของอนาคิน เคโนบีถูกเรียกให้ไปปฏิบัติภารกิจเพื่อช่วยเหลือเลอา ลูกสาวของอนาคิน เมื่อเธอถูกลักพาตัวโดยอินควิซิเตอร์ที่ตามล่าเจไดของจักรวรรดิกาแลกติก โดยเป็นแผนเพื่อล่อเคโนบีออกมา สิ่งนี้ทำให้เคโนบีต้องต่อสู้กับเวเดอร์ ซึ่งเขาคิดว่าตายไปแล้ว ทำให้ให้เคโนบีต้องเผชิญกับอดีตที่แสนเจ็บปวดของเขาและความรู้สึกผิด

## ตอน

## นักแสดงและตัวละคร

### นำแสดงโดย

* ยวน แม็คเกรเกอร์ รับบทเป็น โอบีวัน เคโนบี:ปรมาจารย์เจไดผู้รอดชีวิตจากคำสั่งที่ 66 และตอนนี้ลี้ภัยภายใต้ชื่อ "เบน" บนดาวทาทูอีน โดยเฝ้าดูลุค สกายวอล์คเกอร์ในวัยเยาว์ แม็คเกรเกอร์รู้สึกตื่นเต้นที่ได้เล่นตัวละครในเวอร์ชันที่มีการแสดงใกล้เคียงกับของการแสดงของอเล็ก กินเนสส์ จากไตรภาคเดิมของ ''สตาร์ วอร์ส'' มากกว่าเวอร์ชันที่เด็กกว่าของเขาเองจากไตรภาคต้น โดยในจุดเริ่มต้นของละครชุดนั้น เคโนบีเป็นผู้ที่ "แตกสลาย ไร้ศรัทธา และพ่ายแพ้ แลดูจะยอมแพ้แล้ว" ผู้อำนวยการสร้าง มิเชลล์ เรจวานบรรยายว่าเคโนบีอยู่ใน "ช่วงเวลาที่ค่อนข้างบอบช้ำทางจิตใจ" หลังจากการพ่ายแพ้ของเขาใน *[[สตาร์ วอร์ส เอพพิโซด 3 ซิธชำระแค้น|ซิธชำระแค้น]]* (ค.ศ. 2005) รวมถึงการที่ลูกศิษย์ของเขา อนาคิน ตกสู่ด้านมืดของพลังด้วย เคโนบีปล่อยให้อนาคินตายบนดาวมุสตาฟาร์ในตอนจบของภาพยนตร์และรู้สึกผิดที่ทำเช่นนั้นไป โดยผู้กำกับ เดโบราห์ ชาวรู้สึกทึ่งกับความคิดที่ว่าเคโนบีอาจยังคงห่วงใยอนาคินอย่างลึกซึ้ง หัวหน้านักเขียนบท โจบี แฮโรลด์กล่าวว่าละครชุดนี้จะเชื่อมโยงเคโนบีรูปแบบที่ "อ่อนไหวทางอารมณ์มาก" ในไตรภาคก่อน เข้ากับรูปแบบของอเล็ก กินเนสส์ที่เป็น "ผู้บรรลุ" ใน *[[สตาร์ วอร์ส (ภาพยนตร์)|ความหวังใหม่]]* (ค.ศ. 1977) แม็คเกรเกอร์เข้าร่วมการสนทนาเกี่ยวกับการสร้างลักษณะตัวละครของเคโนบีในละครชุดนี้ และชมภาพยนตร์ในมหากาพย์สกายวอล์คเกอร์อีกครั้งเพื่อเตรียมความพร้อม นอกจากนี้เขายังอ่านนวนิยายวิทยาศาสตร์ รวมถึงนวนิยายที่เขียนโดย เอียน เอ็ม. แบงกส์ สำหรับบทบาทนี้ด้วย

### นักแสดงนำสมทบ

* รูเพิร์ต เฟรนด์ เป็น แกรนด์อินควิซิเตอร์:สมาชิกของเผ่าพันธ์เปาอันจากดาวยูทาเปา ซึ่งเป็นอินควิซิเตอร์ที่ดำรงตำแหน่งสูงที่สุดในจักรวรรดิกาแลกติก เขาเคยเป็นสมาชิกนิกายเจได โดยเป็นผู้พิทักษ์วิหารเจได เฟรนด์กล่าวว่าตัวละครของเขานั้นชอบเสียงของตนเองและเชื่อว่าเขานั้น "อยู่ระดับเดียว" กับดาร์ธ เวเดอร์ โดยหวังจะแทนที่เขาในฐานะศิษย์ของจักรพรรดิพัลพาทีน เฟรนด์ตื่นเต้นที่จะนำแกรนด์อินควิซิเตอร์สู่รูปแบบคนแสดงและต้องการให้ความเคารพตัวละครของเขาในแอนิเมชันชุด *[[สตาร์ วอร์ส เรเบลส์]]* แต่กระนั้น ชาว, และเดฟ ฟิโลนี ซึ่งเป็นผู้ร่วมให้กำเนิด *เรเบลส์* นั้น ไม่ต้องการให้เขาเลียนแบบการแสดงของเจสัน ไอแซกส์ ซึ่งเป็นนักแสดงเดิม
* ซุง กัง เป็น ฟิฟบราเธอร์ (ภราดรที่ 5): อินควิซิเตอร์ผู้เป็นคู่ปรับของรีวาและทำตามคำสั่งจากทั้งแกรนด์อินควิซิเตอร์ และดาร์ธ เวเดอร์อย่างเคร่งครัด ฟิฟบราเธอร์นั้นเคยได้รับการพากย์เสียงโดยฟิลิป แอนโธนี-โรดรีเกส ใน *เรเบลส์*
* โมเสส อินแกรม เป็น รีวา เซวานเดอร์ / เธิร์ดซิสเตอร์ (ภคินีที่ 3):อินควิซิเตอร์ผู้โหดร้ายและทะเยอทะยาน และรู้สึกว่าเธอต้องพิสูจน์ตัวเองให้แกรนด์อินควิซิเตอร์และดาร์ธ เวเดอร์เห็น ด้วยความที่เธอเป็นอดีตเจไดเด็ก เธอแอบวางแผนที่จะล้างแค้นเวเดอร์ที่ฆ่าเพื่อน ๆ ของเธอในคำสั่งที่ 66 รีวามีเป้าหมายร่วมกับคนอื่น ๆ ในการตามหาเคโนบี แต่เธอเปิดใจในการใช้กลยุทธ์ที่หุนหันขึ้น แฮโรลด์เชื่อว่ารีวานั้นจะ "เป็นส่วนหนึ่งของสิ่งสืบทอดจากตัวร้าย *[[สตาร์ วอร์ส]]* ในรูปแบบที่น่าสนใจ" ในขณะที่อินแกรมอธิบายตัวละครเธอว่า "นักกีฬาเต็มตัว" และเท่ อินแกรมรู้สึกว่าการรู้สึกถึงการให้อภัยนั้นเป็นธีมหลักของตัวละครเธอ และว่ารีวานั้นมีความทะเยอทะยานจากความชอกช้ำจากความเจ็บปวดในอดีตของเธอ และเพิ่มเติมว่า "ถ้าเธอสามารถปล่อยมันไปได้ หรือว่าอย่างน้อย หากเธอสามารถจัดการกับมันได้ดีกว่านี้ เธอคงจะไม่ต้องทำในสิ่งที่เธอกำลังทำอยู่" นอกจากนี้ เธอยังมีอิทธิพลต่อลักษณะของรีวา โดยยืนกรานให้ตัวละครของเธอใช้ผมหยิกธรรมชาติของเธอแทนวิก เพื่อให้เด็กชาวแอฟริกัน-อเมริกันสามารถเลียนแบบตัวละครได้ในฮาโลวีน อายามี เสดจ์แสดงเป็นรีวาในวัยเด็ก
* วิเวียน ไลรา แบลร์ เป็น เลอา ออร์กานา: ลูกสาวของอนาคิน สกายวอล์คเกอร์, แฝดหญิงของลุค และเจ้าหญิงแห่งอัลเดอรานที่ถูกจับตัวไปโดยนักล่าเงินรางวัล
* คูเมล นานเจียนี เป็น ฮาจา เอสทรี: นักต้มตุ๋นข้างถนนที่ทำงานตามถนนของดาวไดยู โดยปลอมแปลงเป็นเจได นานเจียนีได้ศึกษาเรื่องนักต้มตุ๋นและนักมายากลในชีวิตจริงเพื่อเตรียมพร้อมสำหรับการรับบทนี้
* เฮย์เดน คริสเตนเซน เป็น อนาคิน สกายวอล์คเกอร์ / ดาร์ธ เวเดอร์:อดีตลูกศิษย์ของเคโนบี ผู้ตกเข้าสู่ด้านมืดและกลายเป็นซิธลอร์ด เขาเป็นพ่อของลุค สกายวอล์คเกอร์ และเลอา ออร์กานา ด้วยความที่เขาไม่ได้แสดงเป็นตัวละครนี้ตั้งแต่ ค.ศ. 2005 เฮย์เดน คริสเตนเซนได้ดูภาพยนตร์ของมหากาพย์สกายวอล์คเกอร์อีกครั้ง รวมถึงแอนิเมชันชุด *[[สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)|สตาร์ วอร์ส: เดอะ โคลน วอร์ส]]* และ *เรเบลส์* เพื่อเตรียมพร้อมสำหรับการรับบทนี้ เขาชื่นชอบเมื่อได้เห็นว่าแอนิเมชันชุดนี้นั้นได้สำรวจความสัมพันธ์ระหว่างอนาคินและเคโนบีมากขึ้น คริสเตนเซนตื่นเต้นที่จะได้แสดงเป็นดาร์ธ เวเดอร์ เนื่องด้วยเขาเคยเล่นเป็นอนาคิน สกายวอล์คเกอร์เป็นหลัก และพูดคุยกับชาวเรื่องว่าเขาจะแสดงความทรงพลังอย่างต่อเนื่องและพันธนาการของเวเดอร์ได้อย่างไร เขาบอกว่าเวเดอร์ในละครชุดนี้นั้น "ทรงพลังมาก" ถึงแม้ว่าคริสเตนเซนแสดงเป็นเวเดอร์ แต่ดิมิเทรียส บิสเทรฟสกีนั้นแสดงเป็นนักแสดงภายในชุดของเวเดอร์ และทอม โอ'คอนเนลล์แสดงเป็นสตันท์ เสียงของเจมส์ เอิร์ล โจนส์นั้นถูกนำมาใช้สำหรับดาร์ธ เวเดอร์ ดังเช่นสื่อก่อนหน้าของ *สตาร์ วอร์ส* แต่เสียงของเขาในละครชุดนี้นั้นถูกสร้างโดยโปรแกรมปัญญาประดิษฐ์ชื่อ รีสปีเชอร์ (ซึ่งก็ถูกสำหรับลุคใน *[[คัมภีร์แห่งโบบ้า เฟตต์]]*) โดยยึดจากเสียงอัดของโจนส์จากภาพยนตร์ต่าง ๆ
* อินดิรา วาร์มา เป็น ทาลา ดูริธ: เจ้าหน้าที่จักรวรรดิที่ตาสว่าง บนดาวมาปูโซ ผู้ช่วยให้เจไดหลบหนีจากจักรวรรดิด้วยความช่วยเหลือจาก เดอะพาธ
* โอ'เชีย แจ็กสัน จูเนียร์ เป็น คาวลาน โรเคน: หัวหน้าเครือข่ายเดอะพาธ ผู้ช่วยให้เจไดหลบหนีจากจักรวรรดิ

### นักแสดงร่วมคนอื่น ๆ

* เบ็นนี แซฟได เป็น นารี: เจไดที่หลบหนีคำสั่งที่ 66 ในฐานะเจไดเด็กและซ่อนตัวอยู่บนดาวทาทูอีน
* โจล เอ็ดเกอร์ทอน เป็น โอเวน ลาร์ส: เกษตรกรเก็บเกี่ยวความชื้นบนดาวทาทูอีน, น้องชายต่างแม่ของอนาคิน สกายวอล์คเกอร์ และลุงของลุค ผู้สงสัยถึงการอยู่บนดาวทาทูอีนและความต้องการเข้าไปเกี่ยวข้องกับชีวิตลุคของเคโนบี
* บอนนี พีส เป็น เบรู ไวท์ซัน ลาร์ส: ภรรยาของโอเวน และป้าของลุค
* ซิโมน เคสเซลล์ เป็น เบรฮา ออร์กานา: ราชินีแห่งอัลเดอราน แม่บุญธรรมของเลอา และภรรยาของเบล ออร์กานา เดิมทีเบรฮานั้นแสดงโดยรีเบ็กกา แจ็คสัน เมนโดซาใน *ซิธชำระแค้น*
* ฟลี เป็น เวกต์ โนครู: นักล่าเงินรางวัลที่ถูกจ้างให้ลักพาตัวเลอา ออร์กานา
* จิมมี สมิทส์ เป็น เบล ออร์กานา: พ่อบุญธรรมของเลอา และวุฒิสมาชิกดาวอัลเดอราน
* มาริเซ่ แอลวาเรซ เป็น นิช ฮอร์น: ผู้ลี้ภัยพร้อมลูกชายตัวน้อยที่ต้องการยานขนส่งจากดาวไดยู ไปยังคอเรลเลีย
* ไรอา คิลห์สเทดต์ เป็น ฟอร์ธซิสเตอร์ (ภคินีที่ 4): อิวควิซิเตอร์
* แซ็ค บราฟฟ์ ให้เสียงเป็น เฟร็ก: พนักงานขับรถขนส่งของโรงงานเหมืองแร่ของจักรวรรดิบนดาวมาปูโซ
* มายา เออร์สกิน เป็น ซัลลี: สมาชิกในเครือข่ายเดอะพาธ ผู้ช่วยให้เจไดหลบหนีจากจักรวรรดิ 
* เอียน แม็คเดียร์มิด เป็น จักรพรรดิพัลพาทีน: ดาร์กลอร์ดแห่งซิธ และปรมาจารย์ของดาร์ธ เวเดอร์

นอกจากนี้แล้ว หมิง ชิว ซึ่งเป็นสตันท์จากละครชุดของ *สตาร์ วอร์ส* เรื่อง *[[เดอะแมนดาลอเรียน]]* และ *[[คัมภีร์แห่งโบบ้า เฟตต์]]* แสดงเป็นปรมาจารย์เจได มีนาส เวลตี ในช่วงฉากย้อนหลังของคำสั่งที่ 66**' แกรนต์ ฟีลี แสดงเป็น[[ลุค สกายวอล์คเกอร์]] ซึ่งเป็นลูกชายของอนาคิน และ[[แอนโธนี แดเนียลส์]] กลับมารับบทเป็น[[ซีทรีพีโอ]] ในขณะที่[[เทมูเอรา มอร์ริสัน]]แสดงเป็น[[โคลนทรูปเปอร์]]หลังจากที่แสดงเป็นโคลนในสื่อก่อน ๆ ของ ''สตาร์ วอร์ส'' ลูกสาวของยวน แม็คเกรเกอร์ เอสเธอร์-โรส แม็คเกรเกอร์ แสดงเป็น เทธา กริก นักค้าสไปซ์ที่เคโนบีพบเจอบนท้องถนนของดาวไดยู ดัสติน ซีทเฮเมอร์ แสดงเป็นดรอยด์ เน็ด-บี [[เลียม นีสัน]]กลับมารับบทเป็น[[ไควกอน จินน์]] ซึ่งเป็นปรมาจารย์ของโอบีวันที่ตายไปแล้ว โดยเขาเป็นนักแสดงรับเชิญที่ปรากฏตัวแบบสั้น ๆ และไม่ได้รับเครดิต

== การผลิต ==

=== ภูมิหลัง ===
[[บ็อบ ไอเกอร์]] ประธานเจ้าหน้าที่บริหาร[[เดอะวอลต์ดิสนีย์|ของดิสนีย์]] ได้ประกาศการพัฒนา[[สตาร์ วอร์ส#ภาพยนตร์ชุดเดี่ยว|ภาพยนตร์ภาคแยก]]ต่าง ๆ  ของ ''[[สตาร์ วอร์ส]]'' ในเดือนกุมภาพันธ์ ค.ศ. 2013 [[โอบีวัน เคโนบี]]นั้นเป็นผู้ชนะอย่างท่วมท้นจากการสำรวจความคิดเห็นของ ''[[เดอะฮอลลีวูดรีพอร์เทอร์]]'' ในเดือนสิงหาคม ค.ศ. 2016 ซึ่งถามว่าตัวละคร ''สตาร์ วอร์ส'' คนใดสมควรได้รับภาพยนตร์แยก [[ยวน แม็คเกรเกอร์]]ผู้แสดงเป็นเคโนบีใน[[สตาร์ วอร์ส ไตรภาคต้น|ไตรภาคภาคก่อนของ ''สตาร์ วอร์ส'']] ได้แสดงความตั้งใจอย่างที่จะกลับมารับบทบาทนี้อีกครั้งไม่เป็นทางการ ซึ่งนำไปสู่การพบกับ[[ลูคัสฟิล์ม]]อย่างเป็นทางการ เพื่อที่บริษัทจะได้วัดความสนใจของเขาในการกลับมารับบทนี้ในภาพยนตร์ภาคแยก การพัฒนาภาพยนตร์เรื่องนี้เริ่มขึ้นในไม่ช้า โดย[[สตีเฟน ดาลดรี]]เข้าได้พูดคุยเพื่อกำกับโปรเจ็กต์ในเดือนสิงหาคม ค.ศ. 2017 แม็คเกรเกอร์ได้รับมอบหมายให้เป็นผู้อำนวยการผลิตโปรเจ็กต์นี้ ดาลดรีถูกคาดหวังให้ดูแลการพัฒนาและการเขียนร่วมกับลูคัสฟิล์ม และติดต่อ[[โฮสเซน อามีนี]]เกี่ยวกับการเขียนบทภาพยนตร์เรื่องนี้ อามีนีเข้าร่วมโครงการในช่วงปลายปี ค.ศ. 2017

ในเดือนพฤษภาคม ค.ศ. 2018 มีรายงานว่าภาพยนตร์เรื่องนี้มีชื่อว่า ''โอบีวัน: ตำนานสตาร์ วอร์ส'' โดยมีเนื้อเรื่องที่เกี่ยวข้องกับเคโนบีในการปกป้อง[[ลุค สกายวอล์คเกอร์]]ในวัยเยาว์บนดาว[[ทาทูอีน]] ในช่วงที่เกิดความตึงเครียดระหว่างเกษตรกรท้องถิ่นและ[[ทัสเคนเรดเดอร์]] การผลิตภาพยนตร์เรื่องนี้คาดว่าจะเกิดขึ้นในไอร์แลนด์เหนือ ภายใต้ชื่อระหว่างการถ่ายทำ ''โจชัว ทรี'' โดยจะเริ่มในปี ค.ศ. 2019 ที่[[เพนท์ฮอลล์สตูดิโอส์]]ใน[[เบลฟาสต์|เบลฟัสต์]] เมื่อการผลิต[[มหาศึกชิงบรรลังก์ ซีซัน 8|ซีซันสุดท้าย]] ''[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]'' สิ้นสุดลงในปลายปี ค.ศ. 2018 อย่างไรก็ตาม ดิสนีย์ยกเลิกภาพยนตร์ภาคแยกของ ''สตาร์ วอร์ส'' ที่วางแผนไว้ ซึ่งรวมถึงภาพยนตร์ของเคโนบีด้วย หลังจากที่ ''[[ฮาน โซโล: ตำนานสตาร์ วอร์ส]]'' (ค.ศ. 2018) ประสบความล้มเหลวด้านการเงิน จุดมุ่งหมายของลูคัสฟิล์มจึงเปลี่ยนไปสู่การสร้างละครชุดสำหรับบริการสตรีมมิง [[ดิสนีย์+]] เช่น ''[[เดอะแมนดาลอเรียน]]**** ในเดือนสิงหาคม ค.ศ. 2018 แม็คเกรเกอร์กล่าวว่าเขาถูกถามเกี่ยวกับภาคแยกของเคโนบี "มาเป็นเวลาหลายปีมาก" และยินดีที่จะมีส่วนร่วม แต่บอกว่าในขณะนั้นยังไม่มีแผนสำหรับภาพยนตร์เรื่องดังกล่าว เขาสนใจที่จะสำรวจตัวละครในช่วงเวลาระหว่างการแสดงของเขาในภาพยนตร์ไตรภาคต้นกับของการแสดงของ[[อเล็ก กินเนสส์]] ใน[[สตาร์ วอร์ส ไตรภาคเดิม|ไตรภาคเดิม]] และอยากเห็นเรื่องราวของ "ชายผู้สูญเสียศรัทธา" ที่สามารถแสดงให้เห็นว่ารูปแบบของเขาที่ "มีคำพูดตลก ๆ อยู่เสมอ หรือดูเหมือนจะใจเย็นและเป็นนักรบที่ดีอยู่เสมอ" นั้นกลายเป็น "คนที่แตกหัก" และต้อง "กลับมารวมกันอีกครั้ง" เพื่อให้เข้ากับการแสดงของกินเนสส์

=== การพัฒนา ===
แม็คเกรเกอร์เข้าสู่การเจรจาเพื่อแสดงละครชุดโทรทัศน์สำหรับ ดิสนีย์+ ซึ่งมีศูนย์กลางอยู่ที่โอบีวัน เคโนบี ภายในกลางเดือนสิงหาคม ค.ศ. 2019 ต่อมาในเดือนเดียวกันนั้นที่งาน [[D23 (ดิสนีย์)|D23]] ของดิสนีย์ [[เคธลีน เคนเนดี]]ซึ่งเป็นประธานของลูคัสฟิล์มและแม็คเกรเกอร์ ได้ประกาศอย่างเป็นทางการว่าแม้คเกรเกอร์จะกลับมารับบทเป็นเคโนบีอีกครั้งในละครชุดใหม่สำหรับดิสนีย์+ ซึ่งเป็นเรื่องราวที่เกิดขึ้นแปดปีหลังจากเหตุการณ์ใน ''[[สตาร์ วอร์ส เอพพิโซด 3 ซิธชำระแค้น]]'' (ค.ศ. 2005) มีกำหนดเริ่มการถ่ายทำในเดือนกรกฎาคม ค.ศ. 2020 และบทสำหรับ[[ละครชุดจำกัด]]ที่มีหกตอนนี้นั้นได้รับการเขียนโดยอามีนีเรียบร้อยแล้ว ณ เวลาที่ประกาศ แม็คเกรเกอร์กล่าวว่าการประกาศดังกล่าวทำให้รู้สึกโล่งใจ โดยอธิบายว่าเขาได้โกหกเกี่ยวกับการมีส่วนร่วมในการแยกตัวของเคโนบีมาเป็นเวลาสี่ปี หนึ่งเดือนต่อมา เคนเนดีประกาศว่า[[เดโบราห์ ชาว]]จะกำกับละครชุดของเคโนบีหลังจากที่ทำให้เคนเนดีประทับใจ ด้วยผลงานการกำกับตอนต่าง ๆ ของ ''เดอะแมนดาลอเรียน''

ในเดือนพฤศจิกายน ค.ศ. 2019 อามีนีกล่าวว่าช่วงเวลาของละครชุดนี้น่าสนใจมากเนื่องจากเคโนบีกำลังรับมือกับการสูญเสียเพื่อนของเขาและ[[เจได|นิกายเจได]] ทำให้อามีนีสามารถสำรวจแง่มุมต่าง ๆ ของแฟรนไชส์ ''สตาร์ วอร์ส'' นอกเหนือจากฉากโลดโผน เช่น ด้านจิตวิญญาณ เขาได้รับแรงบันดาลใจจากแหล่งที่มาที่[[จอร์จ ลูคัส]] ผู้สร้าง ''สตาร์ วอร์ส'' ได้รับแรงบันดาลใจตั้งแต่แรก รวมถึงเรื่อง ''[[วีรบุรุษหนึ่งพันหน้า]]'' ของ[[โจเซฟ แคมป์เบลล์]] ประวัติศาสตร์และวัฒนธรรม [[ซามูไร]] และ[[ศาสนาพุทธ|พระพุทธศาสนา]] เมื่อเปรียบเทียบบทของละครชุดนี้กับแผนภาพยนตร์ต้นฉบับของเขา อามีนีกล่าวว่าเขาสามารถสำรวจตัวละคร การเมือง และประวัติศาสตร์ในละครชุดนี้ได้มากกว่าในภาพยนตร์ความยาว 2 ชั่วโมงซึ่ง "ดูจะบังคับให้เกิดเหตุการณ์และโครงเรื่องเสมอ เพื่อให้สามารถดำเนินเรื่องได้อย่างรวดเร็ว"  ชาวรู้สึกว่างานของเธอใน ''เดอะแมนดาลอเรียน'' เป็นการฝึกฝที่ดีที่สุดสำหรับละครชุดของเคโนบี โดยเรียนรู้จากผู้อำนวยการสร้างละครชุดนั้น [[จอน แฟฟโรว์]] และ[[เดฟ ฟิโลนี]] 

ละครชุดนี้อยู่ระหว่างพรีโปรดักชันที่[[ไพน์วูดสตูดิโอส์]]ในลอนดอนภายในเดือนมกราคม ค.ศ. 2020 และมีการคัดเลือกนักแสดงที่มีศักยภาพในการแสดงร่วมกับแม็คเกรเกอร์ ภายในสิ้นเดือนนั้น มีข่าวลือว่าละครชุดนี้ถูกยกเลิกเนื่องจากปัญหาในการผลิต ถึงแม้ว่าจะไม่เป็นเช่นดังนั้น ละครชุดนี้ก็ถูกระงับไว้อย่างไม่มีกำหนด และทีมงานที่รวมตัวกันแล้วก็ถูกส่งกลับบ้าน ว่ากันว่าเคนเนดีนั้นไม่พอใจกับบทของละครชุดนี้ โดยมีรายงานว่ามีโครงเรื่องที่คล้ายกับเรื่องราวของ ''เดอะแมนดาลอเรียน'' ซึ่ง[[เดอะแมนดาลอเรียน]]ปกป้อง "[[โกรกู|เด็กทารก]]" โดยมีเคโนบีปกป้องสกายวอล์คเกอร์เด็กจากภัยคุกคามต่าง ๆ ชาวได้แสดงบทเหล่านี้แก่แฟฟโรว์และฟิโลนี ซึ่งก็แสดงความกังวลเกี่ยวกับความคล้ายคลึงกับ ''เดอะแมนดาลอเรียน'' และสนับสนุนให้ชาวและละครชุดนี้ "เล่นใหญ่ขึ้น" ลูคัสฟิล์มเริ่มมองหานักเขียนบทใหม่สำหรับละครชุดนี้เพื่อเริ่มต้นเขียนบทใหม่ทั้งหมด โดยที่ชาวยังคงถูกคาดหวังว่าจะกำกับ เคนเนดีอธิบายว่าพวกเขาหวังว่าจะมี "เรื่องราวที่มีความหวังและยกระดับจิตใจ" และกล่าวว่าทำให้เป็นอย่างนั้นคงเป็นเรื่องยากหากพิจารณาจากสถานะที่เคโนบีอยู่หลังจาก ''ซิธชำระแค้น'' เธอยังเสริมอีกว่า "คุณไม่สามารถโบกไม้กายสิทธิ์ใส่นักเขียนคนใดก็ตามและได้เรื่องราวที่สะท้อนถึงสิ่งที่คุณต้องการรู้สึกได้เลยในทันที"**' เป้าหมายนั้นคือการเริ่มพรีโปรดักชันอีกครั้งในช่วงกลางปี ค.ศ. 2020 เมื่อเขียนบทใหม่เสร็จเรียบร้อยแล้ว มีรายงานว่าละครชุดนี้กำลังถูกทำใหม่จากหกตอนเป็นสี่ตอน แต่แม็คเกรเกอร์บอกว่าเขาไม่เชื่อว่าเป็นเช่นนั้น เขาเสริมว่าลูคัสฟิล์มได้ตัดสินใจที่จะใช้เวลามากขึ้นในการทำงานกับบทหลังจากการเปิดตัวของ *[[สตาร์ วอร์ส: กำเนิดใหม่สกายวอล์คเกอร์]]* (ค.ศ. 2019) และการถ่ายทำถูกเลื่อนออกไปไปจนถึงเดือนมกราคม ค.ศ. 2021 แต่เขาไม่คิดว่าสิ่งนี้จะส่งผลกระทบต่อกำหนดการเปิดตัวที่วางไว้ของละครชุดนี้

โจบี แฮโรลด์ได้รับการว่าจ้างให้รับหน้าที่นักเขียนแทนอามีนีในเดือนเมษายน ค.ศ. 2020 และทำหน้าที่เป็นผู้อำนวยการสร้างรายการ ในเดือนตุลาคมปีเดียวกัน การถ่ายทำถูกเลื่อนไปจนถึงเดือนมีนาคม ค.ศ. 2021 เนื่องจากการแพร่ระบาดของเชื้อไวรัสโควิด-19 ในงานดิสนีย์อินเวสเตอร์เดย์ เมื่อวันที่ 10 ธันวาคม เคนเนดีได้ประกาศว่าละครชุดนี้มีชื่ออย่างเป็นทางการ *ว่า โอบีวัน เคโนบี* และยืนยันว่าชาวเป็นผู้กำกับ ในเดือนกุมภาพันธ์ ค.ศ. 2021 แม็คเกรเกอร์เปิดเผยว่าการถ่ายทำละครชุดนี้จะเกิดขึ้นในลอสแองเจลิสแทนที่จะเป็นลอนดอนและบอสตัน, ลินคอล์นเชียร์, ประเทศอังกฤษ ตามที่เคยรายงานไว้ ละครชุดนี้อำนวยการสร้างโดยเคนเนดี, มิเชลล์ เรจวาน, ชาว, แม็คเกรเกอร์ และแฮโรลด์ และประกอบไปด้วยตอนทั้งหมดหกตอน 

*โอบีวัน* ถูกมองว่าเป็นละครชุดจำกัด โดยชาวอธิบายว่าเป็น "เรื่องราวที่ยิ่งใหญ่เรื่องเดียวที่มีจุดเริ่มต้น ตรงกลาง และจุดสิ้นสุด" อย่างไรก็ตาม เคนเนดีกล่าวว่ามีโอกาสที่จะสร้างละครชุดเรื่องนี้เพิ่มอีกเนื่องจากช่วงเวลาที่สนุกสนานในระหว่างที่นักแสดงและทีมงานสร้างมันขึ้นมา ตราบใดที่มีเหตุผลของเรื่องราวที่น่าสนใจพอในการกลับไปสำรวจตัวละครนี้**' โดยทั้งแม็คเกรเกอร์และคริสเตนเซนแสดงความสนใจที่จะสร้างซีซันใหม่ ในเดือนเมษายน ค.ศ. 2023 เคนเนดีตั้งข้อสังเกตว่าซีซันที่สองไม่ถือเป็น "การพัฒนาที่กระตือรือร้น" สำหรับลูคัสฟิล์ม โดยย้ำถึงความสนใจของชาวและ แม็คเกรเกอร์มากขึ้น และระบุว่าบริษัทอาจกลับมาที่ตัวละครและโครงเรื่อง "ในภายหลัง"

=== การเขียนบท ===
ชาวกล่าวว่าเรื่องราวดังกล่าวนั้นผ่าน "การเปลี่ยนแปลงที่สำคัญ" หลังจากการจ้างแฮโรลด์**' แม้ว่าองค์ประกอบเรื่องราวบางอย่างที่อามีนีคิดไว้จะถูกรวมอยู่ในสามตอนแรกและตอนสุดท้ายโดยที่อามินีและสตวร์ต บีตทีจะได้รับเครดิตสำหรับบทส่วนดังกล่าว แฮนนาห์ ฟรายด์แมน และแอนดรูว์ สแตนตันเป็นผู้เขียนบทเพิ่มเติมในละครชุดนี้ แฮโรลด์ต้องการสำรวจว่าอะไรเกิดขึ้นระหว่างช่วงเวลาการแสดงเป็นเคโนบีโดยเคโนบีของแม็คเกรเกอร์ กับของอเล็ก กินเนสส์ในไตรภาคเดิม และตั้งข้อสังเกตว่าละครชุดนี้เกิดขึ้นเมื่อจักรวรรดิ "ขึ้นมามีอำนาจ" และเจไดถูกกวาดล้างไปหมดแล้ว โดยผู้รอดชีวิตที่เหลืออยู่ทั้งหมดนั้นอยู่ระหว่างการหลบหนีหรือซ่อนตัว**' เขากล่าวว่าอดีตของเคโนบี โดยเฉพาะความสัมพันธ์ระหว่างเขากับอนาคินนั้น ทำให้เขาเป็น "ชายผู้ได้รับการนิยามโดยประวัติศาสตร์นั้น แม้ว่าเขาอยากจะเป็นหรือไม่ก็ตาม" เขายังเพิ่มเติมว่าส่วนสำคัญที่เป็นส่วนหนึ่งของการเดินทางของเคโนบีนั้นเกี่ยวกับ "การคืนดีกับอดีตนั้นและเข้าใจมันและเข้าใจบทบาทของเขาในช่วงเวลานั้น" และยังเกี่ยวกับ "สถานที่ต่าง ๆ ที่เขาต้องไป ทั้งด้วยอารมณ์ความรู้สึก และด้วยกายหยาบของตัวเอง และยังมีศึกต่าง ๆ ที่เขาต้องต่อสู้" ซึ่งสุดท้ายแล้วจะ "ต้องเผชิญหน้ากับอดีตของเขา และเข้าใจว่าเขาเป็นใคร บทบาทของเขาในประวัติศาสตร์ของเขา และในประวัติศาสตร์ของผู้อื่น"

แฮโรลด์ยังเลือกที่จะใส่เลอาไว้ในละครชุดนี้เพราะเขารู้สึกว่าเคโนบีก็คงจะจะดูแลเลอาด้วย ในการเขียนบทพูดของเขา เขาต้องการให้เธอนั้น "มีจิตวิญญาณและไม่ใช่แค่บทที่ผู้ใหญ่เขียนให้เด็ก" และใช้ภาพยนตร์ ''[[พระจันทร์กระดาษ]]'' (ค.ศ. 1973) และ ''[[2 กวนได้ 3 กำ]]'' (ค.ศ. 1988) เป็นแรงบันดาลใจสำหรับปฏิสัมพันธ์ระหว่างเธอกับเคโนบี นอกจากนี้เขายังชี้ให้เห็นว่าละครชุดนี้นั้นอธิบายเหตุการณ์ต่าง ๆ ในภาพยนตร์ที่ดำเนินเรื่องในอนาคตด้วยบริบทใหม่ เช่น การให้บริบทเพิ่มเติมเกี่ยวกับข้อความของเลอาถึงเคโนบีใร ''[[สตาร์ วอร์ส (ภาพยนตร์)|ความหวังใหม่]]'' (ค.ศ. 1977) และด้วยเหตุนี้เขาจึง "มุ่งเน้นไปที่ [''โอบี-วัน เคโนบี''] อย่างเต็มที่ โดยให้เป็นเอพพิโซด 3.5 ระหว่างไตรภาคเดิมและไตรภาคต้น เนื่องจากต้องผสมผสานตัวเลือกในการเล่าเรื่องระหว่างไตรภาคทั้งสองนี้เข้าด้วยกัน และอยากให้มันให้ความรู้สึกเหมือนเป็น "ความเชื่อมโยงอย่างเป็นธรรมธรรมชาติ" ระหว่างไตรภาคเดิมและไตรภาคต้น แฮโรลด์ยังชี้แจงด้วยว่าละครชุดนี้จะไม่ทำลายเส้นเวลาหลักหลังจากมีการคาดเดากันว่าละครชุดนี้จะเบี่ยงเบนไปเส้นเวลาหลักเนื่องจากรีวาแทงแกรนด์อินควิซิเตอร์ใน "Part II" โดยมีแฟน ๆ หลายคนสันนิษฐานว่าเขาตายแล้ว ซึ่งขัดแย้งกับเหตุการณ์ของ ''[[สตาร์ วอร์ส เรเบลส์]]'' 

เคนเนดีและชาวเตือนผู้เขียนบทไม่ให้สร้างการเชื่อมโยงอย่างเปิดเผยกับ ''เดอะแมนดาลอเรียน'' และละครชุดภาคแยกต่าง ๆ โดยชาวระบุว่าความเชื่อมโยงที่เหนียวแน่นที่สุดระหว่าง ''โอบีวัน เคโนบี'' กับแฟรนไชส์ ''สตาร์ วอร์ส'' ที่เหลือคือต้องเป็นกับภาพยนตร์ไตรภาคต้น**'  ชาวต้องการที่เคารพวิสัยทัศน์เดิมของจอร์จ ลูคัสสำหรับแฟรนไชส์นี้ และทำงานเพื่อเชื่อมโยงองค์ประกอบจากไตรภาคเดิมและไตรภาคต้น เธอค้นคว้าจักรวาลขยายเพื่อเตรียมความพร้อมในละครชุดนี้ โดยอ้างถึงนวนิยายเรื่อง *สตาร์ วอร์ส: เคโนบี* (ค.ศ. 2013) ของจอห์น แจ็กสัน มิลเลอร์ว่าเป็นแรงบันดาลใจในการสร้าง "โทน" แต่เนื้อเรื่องนั้นไม่ได้มีอิทธิพลต่อเขา และยังมีรูปปั้นเคโนบีของไซด์โชว์ซึ่งทำหน้าที่เป็นภาพอ้างอิงสำหรับชาว เธอยังทำงานเพื่อทำให้เรื่องนี้เป็นเรื่องราวที่ขับเคลื่อนด้วยตัวละคร โดยเปรียบเทียบเรื่องนี้กับภาพยนตร์อย่าง*[[โลแกน เดอะ วูล์ฟเวอรีน]]* (ค.ศ. 2017) และ ''โจ๊กเกอร์'' (ค.ศ. 2019) โดยบอกว่าการทำแบบนี้คือ "การที่คุณดึงตัวละครตัวหนึ่งออกมาจากแฟรนไชส์ใหญ่ แล้วคุณจะมีเวลาจริง ๆ และคุณเจาะลึกตัวละครตัวนี้ลงไปมาก" แรงบันดาลใจเพิ่มเติม ได้แก่ "ภาพยนตร์ตะวันตกที่งดงามและกล้าหาญ" เช่น *[[แผนสังหารตำนานจอมโจร เจสซี่ เจมส์]]* (ค.ศ. 2007) และ *[[เดนเมืองดิบ]]* (ค.ศ. 2005) รวมถึง ผลงานของอากิระ คูโรซาวะ เธอรู้สึกว่ามี "ความสัมพันธ์ที่เหนียวแน่น" ระหว่างเจไดและโรนิงซึ่งมี "หลักจริยธรรมที่สอดคล้องกับมัน ในโลกที่เปลี่ยนแปลงไปอย่างมาก" ดาวเคราะห์ดวงใหม่ที่ได้รับการแนะนำในละครชุดนี้คือดาวไดยู ซึ่ง แฮโรลด์เปรียบเทียบกับฮ่องกงที่มี "ชีวิตยามค่ำคืนที่ขับเคลื่อนด้วยรอยขูดขีดเขียน" ซึ่งทำหน้าที่เป็นสิ่งตรงข้ามกับดาวทะเลทรายทาทูอีนที่เป็นสถานที่ดำเนินเรื่องส่วนใหญ่ในละครชุดนี้**'

มีการพูดคุยกันเป็นเวลานานก่อนที่จะมีการตัดสินใจที่จะรวม[[ดาร์ธ เวเดอร์]]ไว้ในละครชุดนี้**' และ ชาวกล่าวว่าการตัดสินใจครั้งนี้ "ไม่ได้ทำกันง่าย ๆ... อนาคินและเวเดอร์เป็นส่วนที่ยิ่งใหญ่และลึกซึ้งมากในชีวิต[ของเคโนบี] ในท้ายที่สุดแล้ว เรารู้สึกว่าการมีเขานั้นสมเหตุสมผลในการเล่าเรื่องนี้” ชาวสนับสนุนแนวคิดที่จะรวมเวเดอร์ในละครชุดนี้เมื่อผู้บริหารของลูคัสฟิล์มไม่แน่ใจว่าควรทำเช่นนี้หรือไม่ ชาวกล่าวว่าตัวละครของเวเดอร์คล้ายกับตัวละครของเคโนบีในละครชุดนี้โดยตัวละครเหล่านี้นั้น "ไม่ได้พัฒนาจนสมบูรณ์แบบที่เห็นใน *ความหวังใหม่* " และเธอเสริมว่าการปรากฏตัวของเวเดอร์ในละครชุดนี้นั้นอธิบายฉากของตัวละครนี้กับเคโนบีใน *ความหวังใหม่* ในบริบทใหม่ ละครชุดนี้ยังเปิดตัวเหล่าอินควิซิเตอร์ของเวเดอร์ในรูปแบบคนแสดงซึ่งได้รับมอบหมายให้ตามล่าเจไดที่หลงเหลืออยู่ หลังจากที่เคยปรากฏตัวในสื่อ *สตาร์ วอร์ส* อื่น ๆ**' รูปแบบการปรากฏตัวของเวเดอร์ในละครชุดนี้และแนวคิดในการแนะนำเหล่าอินควิซิเตอร์ต่างก็ถูกเสนอโดยฟิโลนี บทเดิมนั้นมีตัวร้ายที่ต่าง ๆ รวมถึง[[ดาร์ธ มอล]] แต่ชาวตัดสินใจที่จะไม่ใช้เขาเพราะเธอรู้สึกว่าการมีทั้งมอลและเวเดอร์จะ "มากไปหน่อย" เนื่องด้วยผลกระทบที่เวเดอร์นั้นส่งต่อเรื่องราวนี้นั้นมากอยู่แล้ว เธอยังทราบว่าฟิโลนีได้เล่าเรื่องราวของเคโนบีและมอลในช่วงเวลานี้ไว้อยู่แล้วในแอนิเมชันชุด ''สตาร์ วอร์ส เรเบลส์''

=== การคัดเลือกนักแสดง ===
นอกจากการประกาศละครชุดนี้ที่ D23 ในเดือนสิงหาคม ค.ศ. 2019 ยังมีการยืนยันว่าแม็คเกรเกอร์จะแสดงในละครชุดนี้ โดยรับบทเป็นเคโนบีจากไตรภาคต้น ในตอนที่การสร้างนั้นถูกหยุดชะงักในเดือนมกราคม ค.ศ. 2020 นั้น [[เรย์ พาร์ค]]กำลังเตรียมที่จะกลับมารับบทบาทของเขาในฐานะดาร์ธ มอล และยังมีการคัดเลือกนักแสดงให้รับบทเป็นลุค สกายวอล์คเกอร์ในวัยเยาว์เรียบร้อยแล้ว ทั้งคู่ออกจากละครชุดนี้หลังจากการที่มอลนั้นถูกตัดออกจากบทใหม่และการที่การสร้างนั้นล่าช้า

เคนเนดีประกาศในเดือนธันวาคม ค.ศ. 2020 ว่า [[เฮย์เดน คริสเตนเซน]]จะกลับมารับบทของเขาจากไตรภาคต้นเพื่อเป็นอนาคิน สกายวอล์คเกอร์ / ดาร์ธ เวเดอร์ ในละครชุดนี้ ชาวได้พบกับคริสเตนเซนที่ฟาร์มของเขาในประเทศแคนาดาเมื่อปลายปี ค.ศ. 2019 เพื่อเสนอละครชุดนี้ให้เขาฟังด้วยตัวเอง**' แม็คเกรเกอร์กล่าวว่าการกลับมารวมตัวกับคริสเตนเซนในละครชุดนี้เป็น "สิ่งที่สวยงามที่สุด" ในขณะที่เคนเนดีอธิบายว่าเป็น "การพบกันอีกครั้งแห่งศตวรรษ" เจมส์ เอิร์ล โจนส์ได้รับการประกาศว่าเขาจะกลับมารับบทของเขาในแฟรนไชส์ ในฐานะเสียงของดาร์ธ เวเดอร์ แม้ว่าเสียงของเขาจะถูกสร้างขึ้นโดยโปรแกรมปัญญาประดิษฐ์ที่เรียกว่า รีสปีเชอร์ โดยใช้บันทึกเสียงก่อน ๆ ของโจนส์นี้ก็ตาม ในเดือนมีนาคม ค.ศ. 2021 โมเสส อินแรม, คูเมล นานเจียนี, อินดีรา วาร์มา, รูเพิร์ท เฟรนด์, โอ'เชียร์ แจ็คสัน จูเนียร์, ซุง กัง, ซิโมน เคสเซลล์ และเบบนี แซฟได เข้าร่วมทีมนักแสดง และมีโจล เอ็ดเกอร์ทอน และบอนนี พีส กลับมารับบทเป็นโอเวน ลาร์ส และเบรู ไวท์ซัน ลาร์สจากภาพยนตร์ไตรภาคต้น ตามลำดับ มีรายงานว่าอินแกรมจะมาเล่น "บทบาทที่สำคัญ" สำหรับละครชุดนี้ หนึ่งเดือนต่อมา มายา เออร์สกินได้รับบทเป็นตัวประกอบโดยมีรายงานว่าจะปรากฏตัวอย่างน้อยสามตอน ในขณะที่ โรรี รอสส์ เปิดเผยว่าเขามีส่วนร่วมในละครชุดนี้ในเดือนมกราคม ค.ศ. 2022

ในเดือนมีนาคม ค.ศ. 2022 อินแกรม เฟรนด์ และกังนั้นได้รับการเปิดเผยว่าจะมารับบทเป็น อินควิซิเตอร์ รีวา / เธิร์ดวิสเตอร์, แกรนด์อินควิซิเตอร์ และฟิฟบราเธอร์ ตามลำดับ แกรนด์อินควิซิเตอร์และภราดรที่ 5 นั้นเคยปรากฏตัวใน *สตาร์ วอร์ส* และพากย์เสียงโดยเจสัน ไอแซก และฟิลิป แอนโธนี-โรดรีเกสตามลำดับ ก่อนหน้านี้ไอแซกเคยแสดงความสนใจที่จะรับบทบาทของเขาในรุปแบบคนแสดงอีกครั้ง วาร์มาได้รับการยืนยันว่าจะมารับบทเป็นเจ้าหน้าที่ของจักรวรรดิ และแกรนต์ ฟีลีนั้นถูกเปิดเผยว่าเขาได้รับเลือกให้เป็นนักแสดงคนใหม่ของลุค สกายวอล์คเกอร์ในวัยเยาว์ การฉายรอบปฐมทัศน์ของละครชุดนี้ในเดือนพฤษภาคม ค.ศ. 2022 เปิดเผยว่าจิมมี สมิตส์กลับมารับบทของเขาจากภาพยนตร์ไตรภาคต้นในฐานะวุฒิสมาชิก เบลล์ ออร์กานา เคสเซลล์รับบทเป็นราชินีเบรฮา ภรรยาของเขา โดยแทนที่รีเบกกา แจ็คสัน เมนโดซาซึ่งแสดงเป็นตัวละครเป็นช่วงสั้น ๆ ใน *ซิธชำระแค้น* วิเวียน ไลรา แบลร์ได้รับการเปิดเผยว่าจะรับบทเป็นเลอา ออร์กานาในวัยเยาว์ 

เอียน แม็คเดียร์มิด และเลียม นีสัน กลับมารับบทเป็นพัลพาทีนและไควกอน จินน์ในตอนจบของละครชุดนี้อีกด้วย โดยเขาเป็นนักแสดงรับเชิญที่ปรากฏตัวแบบสั้น ๆ แม้ว่านีสันเคยแสดงความลังเลที่จะแสดงบทบาทในละครโทรทัศน์อีกครั้งเพราะเขาชอบภาพยนตร์มากกว่า แต่เขาก็ตกลงที่จะปรากฏตัวเพื่อแสดงความเคารพต่อลูคัส และเพราะเขาไม่ต้องการให้ตัวละครไควกอนนั้นถูกแสดงโดยคนอื่น

### งานออกแบบ
ดัก เชียง และทอดด์ เชอร์เนียฟสกี เป็นนักออกแบบงานสร้างในละครชุดนี้ โดยมีสุทธิรัตน์ แอนน์ ลาลาภเป็นผู้ออกแบบเครื่องแต่งกาย เชียงซึ่งเป็นรองประธานและผู้อำนวยการฝ่ายสร้างสรรค์ของลูคัสฟิล์มที่ดูแลการออกแบบโปรเจ็กต์ทั้งหมด กล่าวว่าความท้าทายที่ยิ่งใหญ่ที่สุดของละครชุดนี้คือการเชื่อมโยงการออกแบบของไตรภาคต้นและไตรภาคเดิมเข้าด้วยกัน และยังคงเคารพภาพยนตร์เหล่านั้นในขณะที่เพิ่มองค์ประกอบใหม่ ๆ ตัวอย่างเช่น การออกแบบของดาวทาทูอีนยังคงสอดคล้องกับภาพยนตร์ แต่พวกเขาสามารถนำองค์ประกอบใหม่ ๆ มาสู่ละครชุดนี้สำหรับเมืองแองเคอร์เฮด ซึ่งได้รับการกล่่วถึงเป็นครั้งแรกใน *สตาร์ วอร์ส* (ค.ศ. 1977) แต่ยังไม่เคยแสดงบนหน้าจอมาก่อน  เชียงและเชอร์เนียฟสกีร่วมมือกันสร้างงานออกแบบและบรรลุ "ความสมดุล" ตามที่ชาวต้องการ 

ผู้อำนวยการอุปกรณ์ประกอบฉาก แบรด เอลเลียต ได้ชมภาพยนตร์ทั้งหมดในไตรภาคต้นอีกครั้งเพื่อเตรียมพร้อมสำหรับงานของเขาในละครชุดนี้ เขาได้รับอิทธิพลจากสิ่งของต่าง ๆ ที่พาโบล ฮีดาลโกนำมาให้ทีมสร้างสรรค์ ซึ่งคืองานของราล์ฟ แม็คควอรีในไตรภาคเดิม และเทคนิคที่ผู้สร้างอุปกรณ์ประกอบฉากใช้ในไตรภาคเดิม เขาเลือกที่จะเก็บของบางส่วนของเคโนบี เช่น กล้องส่องทางไกล โฮโลโปรเจ็กเตอร์ และดาต้าแพดจากไตรภาคต้น เขารู้สึกว่า "มันสมเหตุสมผลแล้วที่เคโนบีจะนำสิ่งของสองสามชิ้นติดตัวไปด้วยเพื่อดูแลลุค" และอธิบายว่าเขาเก็บโฮโลโปรเจ็กเตอร์ไว้เผื่อในกรณีที่เบล ออร์กานาติดต่อเขา การสร้างกระบี่แสงของเคโนบีถือเป็นเรื่องท้าทายสำหรับผู้สร้างอุปกรณ์ประกอบฉาก เนื่องจากผู้ออกแบบอุปกรณ์ประกอบฉากจากไตรภาคต้นและไตรภาคเดิมไม่ได้ใช้การออกแบบด้ามดาบแบบเดียวกัน ทำให้ทีมงานอุปกรณ์ประกอบฉากในละครชุดนี้ต้องผสานสองรูปแบบนี้เข้าด้วยกัน "ให้กลายเป็นสิ่งใหม่ที่ยังคงให้ความรู้สึกเหมือนจริง" เขาอธิบายเพิ่มเติมว่าภาพรวมที่สวยงามของด้ามดาบนั้นได้รับแรงบันดาลใจจากภาพยนตร์ไตรภาคต้นเป็นหลัก แต่ทีมงานได้อัพเกรดตัวปล่อยแสงให้แหมือนกระบี่แสงของกินเนสส์ใน *สตาร์ วอร์ส* เมื่อถึงคราวสร้างกระบี่แสงให้กับอินควิซิเตอร์ ฟิโลนีแนะนำให้พวกเขาจินตนาการว่ารูปแบบแอนิเมชันนั้นเป็น "รูปแบบเกินจริง" ของรูปแบบคนแสดง เอลเลียตกล่าวว่าสิ่งนี้ช่วยให้ทีมสามารถรักษารูปร่างโดยรวมของกระบี่แสงจาก *เรเบลส์* ซึ่งเหล่าอินควิซเตอร์นั้นปรากฏตัวเป็นครั้งแรก แต่สามารถเปลี่ยนสัดส่วนสำหรับให้มนุษย์สัมผัสได้ ทีมงานปรับแต่งเส้นผ่านศูนย์กลางของกระบี่แสงเพื่อรองรับนักแสดง

### การถ่ายทำ
การถ่ายทำนั้นถูกกำหนดให้เริ่มในเดือนเมษายน ค.ศ. 2021 ในลอสแอนเจลิส, แคลิฟอร์เนีย โดยมีเดโบราห์ ชาวเป็นกำกับ การถ่ายทำเริ่มต้นขึ้นในวันที่ 4 พฤษภาคม ค.ศ. 2021 ชังฮุน ชังทำหน้าที่เป็นช่างถ่ายภาพยนตร์สำหรับละครชุดนี้ และละครชุดนี้ใช้เทคโนโลยีกำแพงวิดีโอของสเตจคราฟต์ ซึ่งก่อนหน้านี้เคยใช้สำหรับ *เดอะแมนดาลอเรียน* และ *[[คัมภีร์แห่งโบบ้า เฟตต์]]* ละครชุดนี้ยังถ่ายทำในฉาก วอลูม ซึ่งเป็นเวทีที่ใช้สเตจคราฟต์ ที่แมนฮัตตันบีชสตูดิโอ ในลอสแอนเจลิส  ชาวเลือกชุงเป็นช่างถ่ายภาพยนตร์เพราะเธอชอบรุปแบบภาพของเขาและรู้สึกว่า "เขาได้ทำสิ่งที่เล็กกว่านี้และมีความเข้มข้นทางอารมณ์พร้อมมีเอกลักษณ์ทางภาพที่ชัดเจน แต่เขาก็ยังได้ทำโปรเจ็กต์เชิงพาณิชย์ขนาดใหญ่อีกด้วย" 

แม็คเกรเกอร์ลองเครื่องแต่งกายสำหรับ *โอบีวัน เคโนบี* ในกองถ่าย *เดอะแมนดาลอเรียน* และกล่าวว่าเทคโนโลยีสเตจคราฟต์ทำให้เขาสนุกกับการทำงานในละครชุดนี้มากกว่าที่เขาเคยทำในภาพยนตร์ไตรภาคต้นเนื่องมาจากการที่ภาพยนตร์ไตรภาคต้นนั้นใช้จอน้ำเงินและจอเขียวเป็นจำนวนมาก ชาวยังระบุด้วยว่าประสบการณ์ของเธอในการกำกับตอนต่าง ๆ ของ *เดอะแมนดาลอเรียน* ช่วยให้ทีมผู้ผลิตใช้เทคโนโลยีนี้ได้ดีขึ้น นักแสดง รูเพิร์ต เฟรนด์ถ่ายทำฉากของเขาเสร็จภายในเดือนสิงหาคมปีนั้น การถ่ายทำทั้งหมดเสร็จสิ้นภายในวันที่ 19 กันยายน นิโคลัส ดี ทอธ และเคลลีย์ ดิกซัน เป็นผู้ตัดต่อภาพ

### ดนตรี

นาตาลี โฮลต์ได้รับการว่าจ้างให้แต่งเพลงประกอบละครชุดนี้ ทำให้เธอเป็นผู้หญิงคนแรกที่แต่งเพลงให้กับโปรเจ็กต์ *สตาร์ วอร์ส* ฉบับคนแสดง มีการรายงานในตอนที่จอห์น วิลเลียมส์บันทึกเพลงหลักของละครชุดร่วมกับวงออเคสตราในลอสแองเจลิส ตอนกลางเดือนกุมภาพันธ์ ค.ศ. 2022 ว่าการบันทึกเพลงของเธอกินระยะเวลาหลายเดือน โฮลต์บอกกับ *[[สตาร์ วอร์ส อินไซเดอร์]]* ในภายหลังว่าเธอได้รับการว่าจ้างให้เป็นนักแต่งเพลงใน "ปลายเดือนธันวาคม" และ "ต้องบันทึกเสียงในต้นเดือนมีนาคม" ก่อนหน้านี้วิลเลียมส์เคยแต่งเพลงประกอบให้กับภาพยนตร์ *สตาร์ วอร์ส* เรื่องหลัก และเดิมนั้นเคยเขียนธีมให้กับโอบีวัน เคโนบีใน *[[สตาร์ วอร์ส (ภาพยนตร์)|สตาร์ วอร์ส]]* (ค.ศ. 1977) ซึ่งต่อมากลายเป็นว่ามีความเชื่อมโยงกับพลังแทน วิลเลียมส์ติดต่อเคนเนดีเกี่ยวกับการเขียนธีมใหม่สำหรับละครชุดนี้ เนื่องจากเคโนบีเป็นตัวละครหลักเพียงตัวเดียวจากภาพยนตร์ต้นฉบับที่เขาไม่ได้เขียนธีมเดี่ยวให้ และโฮลต์กล่าวว่าธีมใหม่นี้นั้นสะท้อนความรู้สึก ดูโหยหา และมี "องค์ประกอบแห่งความหวัง" ซึ่ง "รวบรวมจิตวิญญาณของละครชุดนี้ไว้อย่างสมบูรณ์" ครั้งนี้นับเป็นครั้งที่สองที่วิลเลียมส์เขียนธีมสำหรับโปรเจ็กต์ *สตาร์ วอร์ส* โดยที่เขาไม่ใช่ผู้แต่งเพลงหลัก ต่อจาก *ฮานโซโล* และเป็นละครชุดโทรทัศน์รายสัปดาห์เรื่องแรกที่เขาแต่งธีมนี้นับตั้งแต่ *[[อเมซิงสตอรีส์]]* ในปี ค.ศ. 1985

ชาวบินไปยังลอนดอนเพื่อพบกับโอลต์และทำ "การดื่มด่ำอย่างเข้มข้นสองวัน" ในฟุตเทจที่ยังไม่เสร็จสำหรับละครชุดนี้ จากนั้นโฮลต์ก็ได้พัฒนาธีมสำหรับตัวละครใหม่และเขียนเพลงประกอบที่เธอกล่าวว่ามี "รากฐานมาจากธรรมเนียมของ *สตาร์ วอร์ส*" มากกว่าเพลง *เดอะแมนดาลอเรียน* ของลุดวิก เยอรันซอน ดังเช่นกับเพลงประกอบของ *สตาร์ วอร์ส* เรื่องก่อน ๆ โฮลต์ได้รับอิทธิพลจากดนตรีวัฒนธรรมในโลกแห่งความจริงเพื่อเป็นตัวแทนของดาวเคราะห์ต่าง ๆ ในละครชุดนี้ รวมถึงการใช้ ดนตรีลาตินสำหรับดาวเคราะห์ดวงหนึ่ง และเสียง "ที่ดูจะมาจากทางตะวันออก" จากประเทศไทยและฮ่องกง สำหรับอีกดวงหนึ่ง โฮลต์ใช้แตรสัญญานสำหรับล่าสัตว์ และเครื่องเพอร์คัชชันแปลก ๆ ที่เล่นโดยไบรอัน กิลกอร์ เพื่อสร้างเสียงของเหล่าอินควิซิเตอร์ซึ่งเธอกล่าวว่า "มันทำให้ท้องคุณปั่นป่วน มันหลอกหลอนคุณ...มันมีเสียงสัมผัสที่สั่นสะเทือนและเป็นจังหวะ" คริส โฟเกลซึ่งเป็นวิศวกรเสียงของเยอรันซอนทำงานร่วมกับโฮลต์ในการออกแบบเพลงประกอบให้กับ *โอบีวัน เคโนบี* ที่สตูดิโอของเยอรันซอน โฮลต์ทำเพลงให้กับละครชุดนี้เสร็จภายในปลายเดือนเมษายน ค.ศ. 2022 เพลงของวิลเลียมส์ "ดิอิมพีเรียลมาร์ช", "ธีมแห่งพลัง" และ "ธีมของเจ้าหญิงเลอา" รวมอยู่ในเพลงประกอบของ "Part VI"

ในการให้สัมภาษณ์กับ *สตาร์ วอร์ส อินไซเดอร์* โฮลต์กล่าวในภายหลังว่า "เราไม่มีเวลามากนักกับ *โอบีวัน เคโนบี* " โดยระบุว่าเป็นเพราะว่า "กระบวนการที่รวบรัดมาก" ทำให้การสร้างเพลงประกอบ "ท้าทาย" สำหรับเธอและเชา

## การตลาด
วิดีโอเพื่อการโปรโมตขนาดสั้นนั้นเผยแพร่เมื่อวันที่ 12 พฤศจิกายน ค.ศ. 2021 โดยเป็นส่วนหนึ่งของการเฉลิมฉลองวันดิสนีย์+ และยังรวมถึงคอนเซ็ปต์อาร์ตอีกด้วย และมีแม็คเกรเกอร์และเชานั่งพูดคุยกันเกี่ยวกับละครชุดนี้ ตัวอย่างแรกของละครชุดนี้เผยแพร่เมื่อวันที่ 9 มีนาคม ค.ศ. 2022 ระหว่างการประชุมผู้ถือหุ้นประจำปีของดิสนีย์ การใช้เพลงของวิลเลียมส์ในตัวอย่างเป็นไฮไลท์ที่น่าสนใจ โดยแซ็ก ชาร์ฟจาก *[[วาไรตี (นิตยสาร)|วาไรตี]]* กล่าวว่า "ช่วงเวลาที่น่าเกรงขามที่สุด" ของตัวอย่างคือการใช้ "ดูเอิลออฟเดอะเฟตส์" เพราะว่ามันคือ "หนึ่งในเพลงของวิลเลียมส์ที่สนุกสนานที่สุด" และการที่ได้อยู่ในตัวอย่างนั้น "ชี้ถึงการกลับมารวมตัวกันของเพื่อน[เคโนบี] และศัตรู[อนาคิน สกายวอล์คเกอร์] ในละครชุดใหม่" ดาเนียล ชินจาก *[[เดอะริงเกอร์ (เว็บไซต์)|เดอะริงเกอร์]]* ยังกล่าวชมตัวอย่างนี้โดยระบุว่าตัวอย่างนี้นั้น "นำเสนอความคิดถึงไตรภาคต้นของ *สตาร์ วอร์ส* อย่างเร่งรีบ" และยังกล่าวถึงการใช้ "ดูเอิลออฟเดอะเฟตส์" ซึ่งเขารู้สึกว่าเป็นตัวกำหนดโทนและการเดิมพันของละครชุดนี้ ตัวอย่างที่สองเผยแพร่เมื่อวันที่ 4 พฤษภาคมเพื่อรำลึกถึงวัน ''สตาร์ วอร์ส'' โดยไรอัน พาร์เกอร์จาก *[[เดอะฮอลลีวูดรีพอร์ตเตอร์]]* อธิบายว่า "เข้มข้น" นักวิจารณ์หลายคนเน้นย้ำถึงการปรากฏตัวของดาร์ธ เวเดอร์ในตัวอย่าง ไมเคิล แม็คเวอร์เทอร์จาก *[[โพลีกอน (เว็บไซต์)|โพลีกอน]]* รู้สึกว่าตัวอย่างนี้ทำให้ "ได้มองเห็นภาพถึงความเข้มข้มของจักรวรรดิในการตามล่าหนึ่งในผู้ใช้พลังไม่กี่คนที่ยังหลงเหลืออยู่" ในขณะเดียวกัน จอสส์ ไวส์จาก *[[Syfy]]* เขียนว่าตัวอย่างนี้แสดงให้เห็นว่าเคโนบีจัดการกับ "ความผิดพลาดอันน่าละอายในอดีตของเขา" อย่างไรก็ตาม แองเจลิกา วอเทอร์คัตเตอร์จาก *[[Wired]]* แสดงข้อกังขาในตัวอย่างดังกล่าวและให้ความเห็นว่า "ทุกสิ่งใน *สตาร์ วอร์ส* ให้ความรู้สึกเหมือนอยู่ในระบบนำร่องอัตโนมัติ"

ละครชุดนี้ได้รับการโปรโมตในงาน ''Star Wars'' Celebration เมื่อวันที่ 26 พฤษภาคม ซึ่งรวมถึงการฉายสองตอนแรกล่วงหน้าและการแสดงสดของธีมหลักโดยวงออเคสตรา แปซิฟิกซิมโฟนี ซึ่งมีวิลเลียมส์เป็นวาทยากร ในเดือนพฤษภาคม ค.ศ. 2022 ฟ็อลคส์วาเกินได้เปิดตัวโฆษณาที่โปรโมตละครชุดนี้และรถยนต์ไฟฟ้ารุ่น ไอดี. บัซ โดยมี อาร์ทูดีทู, ซีทรีพีโอ และแม็คเกรเกอร์ รถยนต์สองรุ่นนี้ได้รับแรงบันดาลใจจาก *สตาร์ วอร์ส* และถูกสร้างขึ้นด้วยความร่วมมือระหว่างนักออกแบบจากฟ็อลคส์วาเกินและลูคัสฟิล์ม และต่อมาได้นำไปแสดงในงาน *Star Wars* Celebration ปี ค.ศ. 2022 โปรแกรมผลิตภัณฑ์ "โอบีวัน เวนซ์เดส์" ซึ่งเผยให้เห็นของเล่น เครื่องแต่งกาย แอ็คชันฟิกเกอร์ เครื่องประดับ หนังสือ และหนังสือการ์ตูนที่เกี่ยวข้องกับละครชุดนี้หลังจากการฉายใตแต่ละตอน โดยเริ่มวันที่ 25 พฤษภาคมและสิ้นสุดในวันที่ 29 มิถุนายน

## การเผยแพร่

### สตรีมมิง
*โอบีวัน เคโนบี* เผยแพร่รอบปฐมทัศน์สองตอนแรกบนดิสนีย์+ ในวันที่ 26 พฤษภาคม ค.ศ. 2022 ตอนเหล่านี้นั้นถูกเผยแพร่ในวันที่ 26 พฤษภาคม ค.ศ. 2022 เวลา 21:00 น. PDT แทนที่จะเป็น 24:00 น. PDT ของวันที่ 27 พฤษภาคม ซึ่งเร็วกว่าจากที่คาดการณ์ไว้เป็นเวลาสามชั่วโมง มีการเตือนเรื่องเนื้อหาในตอนที่ 1, 5 และ 6 เนื่องด้วยตอนเหล่านี้เหตุการณ์ที่เกี่ยวกับการทารุณกรรมเด็กในคำสั่งที่ 66 ซึ่งมีความคล้ายคลึงกับเหตุกราดยิงโรงเรียนประถมรอบบ์ในวันที่ 24 พฤษภาคม อีกสี่ตอนของละครชุดนี้นั้นถูกเผยแพร่ทุกวันพุธตั้งแต่วันที่ 1 มิถุนายน จนถึง 22 มิถุนายน แต่เดิมนั้นละครชุดนี้ถูกกำหนดในเผยแพร่รอบปฐมทัศน์ในวันที่ 25 พฤษภาคม ซึ่งเป็นวันครบรอบ 45 ปีของภาพยนตร์เรื่องแรกของ *สตาร์ วอร์ส* ในปี ค.ศ. 1977

### โอมมีเดีย
โอบีวัน เคโนบี เผยแพร่ทาง อัลตร้าเอชดี บลูเรย์ และบลูเรย์ โดยวอลต์ดิสนีย์สตูดิโอส์ โฮมเอนเตอร์เทนเมนต์ ในวันที่ 30 เมษายน ค.ศ. 2024 โดยมีบรรจุภัณฑ์แบบสตีลบุ๊กและมีการ์ดคอนเซ็ปอาร์ต ส่วนเสริมนั้นประกอบไปด้วยสารคดีและความเห็นโดยชาว

## อ้างอิง

## ดูเพิ่ม

* 
* 
* ''โอบีวัน เคนโนบี'' at StarWars.com
* 
* 

หมวดหมู่:ผลงานต้นฉบับของดิสนีย์+
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2565
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2565